Merapi

Vulkanen Merapi (indonesisk: Gunung Merapi, som betyr ildfjellet) ligger midt på øya Java, like ved byen Yogyakarta i Indonesia; i nærheten ligger også de historiske tempelanleggene Borobudur og Prambanan.  

Vulkanen/fjellet har en høyde på 2 911 moh. Mount Merapi regnes per 2022 som en av verdens mest aktive.

Flere av vulkanens utbrudd har krevd menneskeliv. Tusener av mennesker bor i skråningene langs vulkanen; noen landsbyer er så høyt oppe på vulkanen som 1 700 meter.

 Vulkanutbrudd 
 1930 
Så mange som 1 300 mennesker mister livet under et utbrudd i 1930.

 1992–2002 
Et utbrudd som begynte i 1992 fortsatte i hele 10 år. Under denne tiden dannet det seg en «lava dome», som vokste med opp til 0,5 m om dagen.

I 1994 nådde «domen» kanten av krateret, og fra det øyeblikket skapte ras fra domen hyppige pyroklastiske strømmer. Sent i 1994 kollapset omtrent hele lava-domen, skapte en veldig stor pyroklastisk strøm som bevegde seg flere km fra vulkanen og drepte 43 mennesker.

Etter dette utbruddet i november 1994, dannet det seg en ny «lava dome» i krateret, og små eksplosive utbrudd fulgte i flere år. Dette skapte mange lavaras og pyroklastiske strømmer hver eneste dag. Utbruddene stoppet sent i 2002

 2006 
I april 2006 merket forskere økt seismisk aktivitet, samt en kuppel inne i vulkanen. Dette tydet på at et utbrudd var nært forestående. 
19. april 2006 kom det røyk og aske fra krateret som nådde 400 m opp. Den 23. april 2006, etter 9 overflateskjelv og omtrent 156 mindre skjelv – noe som indikerte bevegelse av magma – ble 600 mennesker evakuert fra siden av vulkanen.

Tidlig i mai begynte så lavastrømmene. Den 11. mai var strømmene konstante, og 17 000 mennesker ble beordret til å evakuere. 13. mai ble alarmstatusen økt til høyeste nivå. Tre dager senere hadde aktiviteten sunket igjen. 

Etter katastrofejordskjelvet like ved Mount Merapi den 27. mai 2006, som målte 6,3 på Richters skala, økte vulkanens aktivitet dramatisk. Mer enn tusen etterskjelv har rammet regionene siden det første og største jordskjelvet. Vulkanforskere uttalte at siden jordskjelvet har vulkanen spydd ut røyk og varme skyer omtrent 150 ganger om dagen, sammenliknet med 50 ganger om dagen som den gjorde før.

Vulkanens lavainnhold formet en kuppel, og denne este med rundt 100 meter i løpet av uken.

Den 8. juni 2006 sendte vulkanen ut en pyroklastisk sky som rakk 4,5 km nedover den sørlige helningen av vulkanen. Vulkanens største utbrudd til da skjedde den 8. juni 2005 klokken 04 norsk tid, og var del av en hel serie med kraftige eksplosjoner.

2010
Vulkanen hadde en serie dødbringende utbrudd med følger nedover sine sør- og sørvestvendte skråninger i oktober-november 2010. Utbruddet var ventet, og i forkant hadde myndighetene oppfordret folk bosatt innen en 10 km bred sone fra krateret om å evakuere. Senere ble evakueringsradiusen vesentlig utvidet. 

 Referanser 

Eksterne lenker
 Informasjon og Fotos fra Oregonstate 
 Merapi-fotos fra Volcandiscovery
 Elektromagnetik an Vulkanen. Die Anwendung der Long-Offset Transient Electromagnetics (LOTEM)-Methode an den Vulkanen Vesuv (Italien) und Merapi (Java, Indonesien)
 Webcam med utsyn mot Merapi (merk tidsforskjell!)

Kategori:Vulkaner i Indonesia
Kategori:Hendelser i 1994
Kategori:Hendelser i 2006
Kategori:Hendelser i 2010
Kategori:Fjell over 2000 meter
Kategori:Dekadevulkaner